text: যুবকের গুলিবিদ্ধ মৃতদেহ উদ্ধার বীজপুরে, আত্মহত্যা না খুন, তদন্তে পুলিশ – Sting Newz | 24 x 7 Online News From Bengal <% if ( total_view > 0 ) { %> <%= total_view > 1 ? "total views" : "total view" %>, <% if ( today_view > 0 ) { %> <%= today_view > 1 ? "views today" : "view today" %> no views today	No views yet
  Home >> Breaking News >> যুবকের গুলিবিদ্ধ মৃতদেহ উদ্ধার বীজপুরে, আত্মহত্যা না খুন, তদন্তে পুলিশ
  যুবকের গুলিবিদ্ধ মৃতদেহ উদ্ধার বীজপুরে, আত্মহত্যা না খুন, তদন্তে পুলিশ
  স্টিং নিউজ সার্ভিস: বুধবার রাত ৮টা নাগাদ ব্যারাকপুর পুলিশ কমিশনারেটের অন্তর্গত বীজপুর থানার দক্ষিণপাড়া এলাকায় এক যুবকের গুলিবিদ্ধ দেহ উদ্ধার করে বীজপুর থানার পুলিশ। প্রসঙ্গত মৃতদেহটির পাশ থেকে একটি দেশী রিভলভারও উদ্ধার হয়েছে। পুলিশ সূত্রে খবর উদ্ধার হওয়া যুবকের বাড়ি বীজপুর থানা এলাকারই ডাঙ্গাপাড়া রেল প্লটে। নাম হিমাংশু সিং(২৯), পেশায় বেসরকারি সংস্থার কর্মী। বাড়িতে সদস্য বলতে দুই ভাই এবং বাবা মা। যেই স্থান থেকে যুবকের মৃতদেহ উদ্ধার হয়েছে, সেই এলাকার বাসিন্দাদের বক্তব্য , রাত ৮ টা নাগাদ গুলির আওয়াজ শুনে তারা দৌড়ে গিয়ে দেখে, একটি যুবকের গুলিবিদ্ধ দেহ পরে আছে। এর পরে থানায় খবর দেওয়া হলে, পুলিশ এসে দেহটি উদ্ধার করে। স্থানীয় সূত্রে খবর, হিমাংশুর সাথে প্রেমের সম্পর্ক ছিল দক্ষিণপাড়া এলাকার একটি মেয়ের সাথে, এবং হিমাংশু নাকি আজ বিয়ের প্রস্তাব নিয়েই মেয়েটির বাড়িতে গিয়েছিল, মেয়ের বাড়ি থেকে প্রস্তাবে রাজি না হওয়ায় হিমাংশু নিজের মাথায় গুলি করে আত্মঘাতী হয়েছে। অন্যদিকে হিমাংশুর বাড়ির লোকের বক্তব্য, হিমাংশু পাড়ায় একজন সাধারন ছেলে হিসেবে পরিচিত, তার কাছে বন্দুক কোথা থেকে আসবে? যদিও পুলিশের বক্তব্য, "হিমাংশুর গুলিবিদ্ধ দেহ উদ্ধার করে ময়না তদন্তে পাঠানো হয়েছে, ঘটনার তদন্ত শুরু হয়েছে। তদন্ত শেষেই জানা যাবে মৃত্যুর আসল কারণ।